OpenLLM-France/wikimedia huggingface dataset:
# Grapsoïdeus

Els grapsoïdeus (Grapsoidea) són superfamília de crustacis decàpodes de l'infraordre dels braquiürs. El representant més conegut és el cranc roquer (Pachygrapsus marmoratus), molt comú a les nostres costes, on se'l pot veure sovint per les roques del litoral.

## Sistemàtica

La superfamília Grapsoidea se subdivideix en 9 famílies:
* Família Gecarcinidae MacLeay, 1838
* Família Glyptograpsidae Schubart, Cuesta & Felder, 2002
* Família Grapsidae MacLeay, 1838
* Família Leptograpsodidae Guinot, N.K. Ng & Rodriguez Moreno, 2018
* Família Percnidae Števčić, 2005
* Família Plagusiidae Dana, 1851
* Família Sesarmidae Dana, 1851
* Família Varunidae Milne Edwards, 1853
* Família Xenograpsidae N.K. Ng, Davie, Schubart & P.K.L. Ng, 2007

## Referències

* ↑ «WoRMS - World Register of Marine Species - Grapsoidea MacLeay, 1838». [Consulta: 25 setembre 2021].

## Fotos de crancs grapsoïdeus

* Pachygrapsus marmoratus, el cranc roquer, un gràpsid.
* Grapsus grapsus, un gràpsid.
* Gecarcinum ruricola, un gecarcínid.
* Hemigrapsus takanoi, un varúnid.
# Joiselle

Joiselle és un municipi francès, situat al departament del Marne i a la regió del Gran Est. L'any 2007 tenia 86 habitants.

## Demografia
### Població

El 2007 la població de fet de Joiselle era de 86 persones. Hi havia 40 famílies, de les quals 12 eren unipersonals (8 homes vivint sols i 4 dones vivint soles), 16 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 38 eren l'habitatge principal de la família, 11 eren segones residències i 5 estaven desocupats. Tots els 54 habitatges eren cases. Dels 38 habitatges principals, 33 estaven ocupats pels seus propietaris i 5 estaven llogats i ocupats pels llogaters; 2 tenien dues cambres, 8 en tenien tres, 4 en tenien quatre i 24 en tenien cinc o més. 23 habitatges disposaven pel capbaix d'una plaça de pàrquing. A 14 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Joiselle el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 12 | 50 a 54 | 0 |
| 4 | 45 a 49 | 12 |
| 0 | 40 a 44 | 0 |
| 4 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 4 | 20 a 24 | 4 |
| 4 | 15 a 19 | 4 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 66 persones, 49 eren actives i 17 eren inactives. De les 49 persones actives 44 estaven ocupades (26 homes i 18 dones) i 5 estaven aturades (1 home i 4 dones). De les 17 persones inactives 8 estaven jubilades, 3 estaven estudiant i 6 estaven classificades com a «altres inactius».

### Activitats econòmiques

Dels 6 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció, 3 d'empreses de serveis i 1 d'una empresa classificada com a «altres activitats de serveis».
Dels 2 establiments de servei als particulars que hi havia el 2009, 1 era un paleta i 1 tintoreria.
L'any 2000 a Joiselle hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Joiselle a l'INSEE.
* Évolution et structure de la population Fitxa amb el detall de dades de Joiselle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Orquídia (color)

Orquídia és un color porpra clar. Altres matisos orquídia van des de grisenc-porpra a rosa i a porpra vermellós intens. El nom prové de les flors d'algunes espècies de la gran família d'orquídies (Orchidaceae), com ara Laelia furfuracea i Ascocentrum pusillum, que tenen els pètals d'aquest color, que també es pot considerar com un matís del violat.
Una mostra del color orquídia:

## Vegeu també

* Llista de colors
# Winton (Carolina del Nord)

Winton és una població dels Estats Units a l'estat de Carolina del Nord. Segons el cens del 2000 tenia 956 habitants.

## Demografia

Segons el cens del 2000, Winton tenia 956 habitants, 373 habitatges i 252 famílies. La densitat de població era de 455,7 habitants per km².
Dels 373 habitatges en un 31,4% hi vivien nens de menys de 18 anys, en un 34,9% hi vivien parelles casades, en un 29,2% dones solteres, i en un 32,2% no eren unitats familiars. En el 28,7% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,8% tenia menys de 18 anys, un 10,7% entre 18 i 24, un 26,7% entre 25 i 44, un 25,9% de 45 a 60 i un 10,9% 65 anys o més.
L'edat mediana era de 35 anys. Per cada 100 dones de 18 o més anys hi havia 85,1 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Winton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Pseudanthias hiva

Pseudanthias hiva és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 10 cm de longitud total i les femelles 6.
* Nombre de vèrtebres: 26.

## Hàbitat

És un peix marí de clima tropical i associat als esculls de corall que viu entre 10-34 m de fondària.

## Distribució geogràfica

Es troba a les Illes Marqueses.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* ↑ Randall, J.E. i R.L. Pyle, 2001. Four new serranid fishes of the anthiine genus Pseudanthias from the South Pacific. Raffles Bull. Zool. 49(1):19-34.
* 1 2 3 «Pseudanthias hiva» (en anglès). FishBase. Froese, Rainer; Pauly, Daniel (editors).

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Renovació Valencianista

Renovació Valencianista, en castellà Renovación Valencianista (RV) fon un partit polític valencià d'ideologia blavera i conservadora, sorgit com a escissió d'Unió Valenciana. S'integrà a Coalició Valenciana el 2005.
Renovació Valencianista aparegué el 1994 amb María Dolores García Broch al capdavant, regidora a València per UV que havia sigut expulsada del partit. RV va presentar diverses candidatures a les eleccions locals de 1995, amb uns resultats molt baixos i obtenint representació únicament a Nàquera (1 regidor). Fou un dels grups polítics que formaren Coalició Valenciana, integrant-s'hi el 2005.

## Resultats electorals

Renovació Valencianista només participà a les eleccions municipals de 1995. Tot i que inicialment va presentar candidatura a les Corts Valencianes el mateix any per la circumscripció de València, va acabar retirant la candidatura per a no perjudicar a Unió Valenciana.
| Eleccions | Vots | % de vots | Representació | Posició |
| Eleccions municipals de 1995 | 2.248 | 0,10% | 1 | 13 |

## Referències

* 1 2 Alegre Jaén, 1995, p. 192-3.
* ↑ Ricós, Francisco. «El valencianismo político, dos décadas estancado en la irrelevancia». Las Provincias, 10-10-2020 [Consulta: 11 març 2021].
* ↑ Arabí, Francesc. «Veinte años de hemorragia electoral, bronca y deserción». Levante-EMV, 12-04-2011 [Consulta: 11 març 2021].
* ↑ Alegre Jaén, 2015, p. 245.
* ↑ «Nàquera/Náquera. Dades electorals detallades de les Eleccions Locals 1995». Arxiu Històric Electoral. Argos. Generalitat Valenciana. [Consulta: 11 març 2021].
* ↑ «Resolució de 1 de maig de 1995, de la Junta Electoral de la Comunitat Valenciana, per la qual es publiquen les candidatures presentades per les circumscripcions d'Alacant, Castelló i València» ( PDF). Diari Oficial de la Generalitat Valenciana, 2498, 02-05-1995, pàg. 6031 [Consulta: 11 març 2021].
* ↑ Moratal Sastre, José. La crisis del socialismo valenciano (1995-2014) (tesi doctoral, PDF), 2015, p. 101 [Consulta: 11 març 2021].
* ↑ «Comunitat Valenciana. Dades electorals detallades de les Eleccions Locals 1995». Arxiu Històric Electoral. Argos. Generalitat Valenciana. [Consulta: 11 març 2021].

## Bibliografia

* Alegre Jaén, Simón. Unio Valenciana: nacimiento, auge y caída de un partido (1982-2000) (tesi doctoral, PDF), 2015.
# Josep Guix

Josep Guix és el nom dels següents personatges:
* Josep Guix Lladó (Reus, 1877 - Barcelona, 1913) compositor català.
* Josep Guix i Torrent (Ripoll, 1908) jugador de bàsquet català.
# Grapsus grapsus

Grapsus grapsus és una espècie de crustaci decàpode de la família Grapsidae. És un dels crancs més comuns de la costa pacífica i les illes d'Amèrica del Sud. Es pot trobar també a les costes pacífiques d'Amèrica Central i Mèxic.
És una de les espècies característiques de les illes Galápagos, on és conegut amb el nom de "zayapa" i és molt abundant i fàcil d'observar al costat de les iguanes marines. Les cries són de color negre, però els adults presenten un característic color marronós o vermellós, que tendeix al blau a la part inferior. S'alimenta d'algues i petites restes d'animals, que obté seguint el curs de les marees.
Fins al 1990 es considerava de la mateixa espècie amb Grapsus adscensionis, però aquest últim es troba a l'Atlàntic oriental, mentre que Grapsus grapsus no.

## Grapsus grapsus a les illes Galápagos

* Grapsus grapsus
* Grapsus grapsus

## Referències

* ↑ «WoRMS - World Register of Marine Species - Grapsus grapsus (Linnaeus, 1758)». [Consulta: 25 setembre 2021].
* ↑ Jackson, M. H. Galápagos. Una historia natural (University of Calgary, 1997).
* ↑ Manning, R., Chace F. A. «Decapod and Stomatopod Crustacea from Ascension Island, South Atlantic Ocean». Smithsonian Contributions to Zoology 503.
# Julián Salcedo

Julián Salcedo fou un organista basc, originari del poble de Samaniego. El 1818 es escollit per majoria de vots organista de la parroquia de San Juan Bautista d'Agurain. Va ser substituït el 29 d'octubre de 1826 com organista de la parroquia degut a la seva mentalitat liberal la qual mostraba en el seu repertori. El clerge es va queixar que tocava «canciones constitucionales en la misa del pueblo». Van nomenar el jove Sebastián Iradier com successor.
Va ser mestre de capella a Santa Maria del Coro a Donostia de 1828 a 1834. Va morir a l'inici de febrer de 1834. Una part de les seves composicions es troben a l'Arxiu Diocesà de la mateixa ciutat.

## Referències

* 1 2 Sánchez, Fernando «Sebastián Iradier fue organista de la paroquia de San Juan en Agurain» (pdf) (en castellà). Diario de Noticias de Álava, 15-02-2009, pàg. 39. Arxivat de l'original el 2020-02-01 [Consulta: 1r febrer 2020].
* ↑ «música de Sant Sebastià». Gran Enciclopèdia de la Música. Barcelona: Grup Enciclopèdia Catalana.
* ↑ Peña y Goñi, A. «D. Jose Juan Santesteban». Euskal-Erria : revista bascongada, 1886, pàg. 25.
* ↑ «Archivo Histórico Diocesano de San Sebastián» (en castellà). Mapa del patrimonio musical en España. [Consulta: 1r febrer 2020].
# Daniel Martín

Daniel Martín, Dani Martín o Daniel Martin és el nom dels següents personatges:
* Daniel Martin (n. 1986), ciclista irlandès
* Daniel Martín (actor) (1935-2009), actor espanyol
* Daniel Martín (jugador de bàsquet) (n. 1998), jugador de bàsquet espanyol
* Daniel Martín Alexandre (n. 1981), futbolista espanyol retirat
* Daniel Martín Fernández (n. 1998), futbolista espanyol
* Dani Martín García (n. 1977), cantant de pop espanyol
* Daniel Martín Posadilla (n. 1975), pilot d'automobilisme espanyol
# Winthrop (Washington)

Winthrop és una població dels Estats Units a l'estat de Washington. Segons el cens del 2006 tenia 371 habitants.

## Demografia

Segons el cens del 2000, Winthrop tenia 349 habitants, 185 habitatges, i 101 famílies. La densitat de població era de 153,1 habitants per km².
Dels 185 habitatges en un 23,2% hi vivien nens de menys de 18 anys, en un 40% hi vivien parelles casades, en un 11,4% dones solteres, i en un 45,4% no eren unitats familiars. En el 40% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,89 i el nombre mitjà de persones que vivien en cada família era de 2,5.
Per edats la població es repartia de la següent manera: un 20,1% tenia menys de 18 anys, un 3,4% entre 18 i 24, un 24,1% entre 25 i 44, un 33,8% de 45 a 60 i un 18,6% 65 anys o més.
L'edat mediana era de 46 anys. Per cada 100 dones de 18 o més anys hi havia 78,8 homes.
La renda mediana per habitatge era de 25.417 $ i la renda mediana per família de 33.333 $. Els homes tenien una renda mediana de 31.389 $ mentre que les dones 23.750 $. La renda per capita de la població era de 17.649 $. Aproximadament el 16,3% de les famílies i el 15,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winthrop». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Winthrop». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Pseudanthias fucinus

Pseudanthias fucinus és una espècie de peix de la família dels serrànids i de l'ordre dels perciformes.

## Morfologia

* Nombre de vèrtebres: 26.

## Hàbitat

És un peix marí de clima subtropical que viu entre 122-280 m de fondària.

## Distribució geogràfica

Es troba a les Hawaii.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7 . 1-126.
* ↑ BioLib (anglès)
* ↑ «Pseudanthias fucinus». Catalogue of Life. (anglès)
* 1 2 «Pseudanthias fucinus» (en anglès). FishBase. Froese, Rainer; Pauly, Daniel (editors).
* ↑ Chave, E.H. i B.C. Mundy, 1994. Deep-sea benthic fish of the Hawaiian Archipelago, Cross Seamount, and Johnston Atoll. Pac. Sci. 48:367-409.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* ↑ Randall, J.E. i S. Ralston, 1984. A new species of serranid fish of the genus Anthias from the Hawaiian Islands and Johnston Island. Pac. Sci. 38(3):220-227.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ramon Soldevila Tomasa

Ramon Soldevila Tomasa (Sant Mateu de Bages, 1920 - 1980) fou un polític català, alcalde de Manresa durant el franquisme. Fill d'un destacat dirigent local de la Lliga Regionalista, en esclatar la guerra civil espanyola es va passar al bàndol nacional, tot i que no hi va lluitar. En acabar la contesa es va afiliar a FET y de las JONS i es va fer amic personal de Mariano Calviño de Sabucedo Gras. Llicenciat en dret, treballà com a assessor de la Confederació Nacional de Sindicats. El 1960 fou nomenat regidor de l'ajuntament de Manresa pel terç familiar, i el 1964 fou nomenat alcalde de Manresa i diputat de la Diputació de Barcelona. El seu mandat municipal va coincidir amb el "desarrollismo", va millorar els carrers i accessos, va suprimir la xarxa ferroviària a l'interior del nucli urbà, va pavimentar grans avingudes i va impulsar el Parc de l'Agulla.
El 1975 va deixar l'alcaldia quan el governador civil de Barcelona, el futur ministre Rodolfo Martín Villa, el va nomenar subgovernador de Barcelona, càrrec que va mantenir amb el seu successor, Salvador Sánchez-Terán Hernández. Durant la transició espanyola es va afiliar a la Unió del Centre Democràtic i fou nomenat governador civil de Lleida, càrrec que va ocupar fins a novembre de 1980.

## Referències

* ↑ «Ramon Soldevila Tomasa». Gran Enciclopèdia Catalana. Barcelona: Grup Enciclopèdia Catalana.
* ↑ El buròcrata perfecte, Ramon Soldevila a Històries Manresanes
* ↑ Ramon Soldevila Tomasa a xtec.cat
* ↑ REAL DECRETO 241211980. de 7 de noviembre, por el que se dispone cese como Gobernador civil de la provincia de Lérida don Ramón Soldevila Tomasa.
# Jürgen Eschert

Jürgen Eschert (Magdeburg, 24 d'agost de 1941) és un piragüista en aigües tranquil·les alemany, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla d'or en la prova del C-1, 1.000 metres del programa de piragüisme. En el seu palmarès també destaca una medalla de bronze al Campionat d'Europa de piragüisme en aigües tranquil·les de 1965.
El 1971 va ser expulsat de la selecció d'Alemanya de l'Est per portar en públic una samarreta amb la bandera dels Estats Units. Es va retirar de les competicions i després va treballar com a entrenador i organitzador esportiu. Eschert és doctor en educació física.

## Referències

* 1 2 3 «Olympedia – Jürgen Eschert». [Consulta: 9 abril 2024].
* ↑ Henner Mallwitz (25 August 2011) Jürgen Eschert. pnn.de
# Graptodytes delectus

Graptodytes delectus és una espècie de coleòpter pertanyent a la família Dytiscidae. Es troba en cursos d'aigua dolça de caràcter permanent i també en els barrancs de les zones baixes de les illes, els quals constitueixen cursos d'aigua d'escàs volum, generalment inestables i on l'aigua flueix lenta tan sols en períodes de grans pluges. És un endemisme de les illes de Gran Canària i Tenerife (Illes Canàries).

## Estat de conservació

Les seues principals amenaces són el territori reduït que ocupa; la fragmentació de les diferents poblacions; la pèrdua de qualitat del seu hàbitat; la desforestació de les illes a causa de l'activitat humana (la qual cosa ha fet minvar el nivell de precipitacions); la dessecació de les fonts i la desviació, canalització i entubament dels cabals hídrics per a l'aprofitament de l'aigua en terres de conreus. A més, en el cas particular dels barrancs, l'abocament d'escombraries, l'afluència de residus químics agrícoles i l'ús dels tolls per al rentat mitjançant la utilització de detergents, ha donat lloc a la contaminació i eutrofització de grans trams d'aquests, a la qual cosa cal sumar l'efecte de les extraccions de l'aigua del subsòl, ja que alimenta molts dels gorgs que apareixen en els barrancs de la zona baixa.

## Referències

* ↑ uBio (anglès)
* 1 2 Foster, G. (1996). "Graptodytes delectus." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 19 abril 2023]
* 1 2 Universitat d'Alacant Arxivat 2010-06-19 a Wayback Machine. (castellà)
* ↑ Malmqvist, B., Nilsson, A.N. i Báez, M., 1995. Tenerife's freshwater macroinvertebrates: status and threats (Canary Islands, Spain). Aquatic Conservation: Marine and freshwater ecosystems, 5: 1-24.
* ↑ Machado, A., 1987. Los Ditíscidos de las Islas Canarias (Coleoptera, Dytiscidae). Instituto de Estudios Canarios, La Laguna, 79 pp.
* ↑ Balke, M., Hendrich, L. i Cuppen, J.G.M., 1990. Wasserkäffer von den Islas Canarias (Coleoptera: Haliplidae, Dytiscidae, Gyrinidae, Hydrochidae, Hydrophilidae, Hydraenidae, Dryopidae). Entomofauna, 11: 349-373.
* ↑ Nilsson, A.N., Malmqvist, B., Báez, M. Blackburn, J.H. i Armitage, P.D., 1998. Stream insects and gastropods of Gran Canaria (Spain). Annales de Limnologie, International Journal of Limnology, 34 (4): 413-435.
* ↑ Machado, A., 1987.

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Guignot, F., 1959-1961. Révision des Hydrocanyhares d'Afrique (Coleoptera, Dytiscoidea). Annls. Mus. R. Congo Belge, Sc. Zool., sér. 8, 70: 1-313; 78: 321-648; 90: 657-995.
* Malmqvist, B., Nilsson, A.N., Báez, M., Armitage, P.D. i Blackburn, J., 1993. Stream macroinvertebrate communities in the island of Tenerife. Archiv für Hydrobiologie, 128: 209-235.
# Julián Romero Cañego

Julián Romero Cañego, més conegut com a Juli (Mota del Cuervo, 28 d'agost de 1977) és un futbolista castellanomanxec, que juga de lateral dret. Ha estat internacional per la selecció espanyola sub-18.

## Trajectòria

Es va formar a les categories inferiors de l'Albacete Balompié. Va debutar amb el primer equip a la campanya 95/96. Eixa any, Juli va disputar 15 partits a la màxima categoria i es presentava com una promesa amb futur. Però, a l'Albacete no hi va tenir contuinitat. Per una part les lesions, i per altra les decisions tècniques, tot just va jugar 28 partits entre la 96/97 i la 00/01. Pel mig, va ser enviat a l'Albacete B, al CD Manchego i al Reial Madrid B, tot just destacant en cap d'ells.
L'estiu del 2001 finalitza la seua etapa manxega i marxa al Marino de Luanco. A l'equip asturià roman dues temporades en Segona B. La temporada 03/04 fitxa pel CM Peralta, amb qui baixa a Tercera Divisió. Després, ha militat en equips de la Tercera castellanomanxega: el Quintanar (segona meitat de la temporada 03/04 i 05/06) o La Roda (06/08).